Vermiste 11-jarige dood gevindArgieffoto: SAPD, Facebook Die 11-jarige seun van Oos-Londen wat Woensdag vermis geraak het, is Donderdag dood gevind. Ao. Hazel Mqala, woordvoerder van die polisie, het gesê die kind van Buffalo Flats het saam met sy maats gaan speel en nie weer teruggekeer huis toe nie. Familielede en vriende het dadelik na hom begin soek, maar sonder sukses. Polisiebeamptes het later by die soektog aangesluit en Donderdag is die seun se liggaam gevind. “Daar word vermoed dat hy deur ŉ onwettige elektriese verbinding doodgeskok is. ŉ Nadoodse ondersoek sal gedoen word om die oorsaak van sy dood vas te stel,” het Mqala gesê. ŉ Geregtelike doodsondersoek word gedoen.